**Spørgsmål og svar om GLM 7 ved tidligt høstede spisekartofler efterfulgt af efterafgrøder**

|  |  |
| --- | --- |
| **Hvilke dokumentationskrav skal jeg opfylde?** | Landbrugsstyrelsen kan ikke give forhåndstilsagn om force majeure for manglende overholdelse af reglerne om konditionalitet.  I stedet kan du påberåbe dig force majeure, når du modtager et høringsbrev fra os, hvor vi konstaterer overtrædelse af kravet om GLM 7.  I forhold til forholdene på din bedrift kan det indgå, hvad du havde på markerne på tidspunktet, hvordan tørkeindekset var i området på tidspunktet, og om du havde vandet i det omfang, som du havde mulighed for.  Det vil altid være en konkret og individuel vurdering, om et forhold er omfattet af force majeure.  I vurderingen af force majeure vil der kunne indgå (ikke udtømmende liste):   * billeder fra marken, * fakturaer på den anvendte efterafgrøde * evt. vandindvindingstilladelse. |
| **Skal jeg så efterafgrøder for at kunne påberåbe mig force majeure?** | Ja, for at kunne påberåbe dig force majeure, skal du have gjort, hvad du kunne for at overholde kravet. Du skal derfor høste dine spisekartofler senest 30. juni og så efterafgrøder inden fristen den 1. august på marker, hvor du har haft tidligt høstede spisekartofler, for at kunne påberåbe dig force majeure på GLM 7, og du bør sikre dig, at du har dokumentation for det. |
|  |  |